CELEX: 62014CN0037
Language: fi
Date: 2014-01-24 00:00:00
Title: Asia C-37/14: Kanne 24.1.2014 – Euroopan komissio v. Ranskan tasavalta

7.4.2014   
            
            
               FI
            
            
               Euroopan unionin virallinen lehti
            
            
               C 102/18
            
         Kanne 24.1.2014 – Euroopan komissio v. Ranskan tasavalta
   (Asia C-37/14)
   2014/C 102/25
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: J.-F. Brakeland ja B. Stromsky)
   
      Vastaaja: Ranskan tasavalta
   
      Vaatimukset
   
   
               —
            
            
               on todettava, että Ranskan tasavalta ei ole noudattanut SEUT 288 artiklan neljännen kohdan ja Ranskan toteuttamista hedelmä- ja vihannesalan kampanjasuunnitelmista 28.1.2009 tehdyn komission päätöksen 2009/402/EY (1) 2, 3 ja 4 artiklan mukaisia velvoitteitaan, koska se ei ole toteuttanut asetetussa määräajassa kaikki tarvittavia toimenpiteitä kyseisen päätöksen 1 artiklassa lainvastaiseksi ja yhteismarkkinoille soveltumattomaksi todetun valtiontuen takaisinperimiseksi tuensaajilta eikä ole ilmoittanut komissiolle asetetussa määräajassa toimenpiteistä, jotka se on toteuttanut kyseisen päätöksen noudattamiseksi
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Päätöksessä lainvastaiseksi todetun valtiontuen takaisinperinnälle asetettu määräaika on päättynyt, eikä kyseistä tukea ole kokonaisuudessaan peritty takaisin.
   Tämän kanteen vireillepanohetkellä vastaaja ei ollut vielä toteuttanut tarvittavia toimenpiteitä tuensaajayrityksille myönnetyn tuen takaisinperimiseksi eikä antanut komissiolle kaikkia pyydettyjä tietoja.
   
      (1)  EUVL L 127, s. 11.